Δημοσίευση κοινοποίησης σχετικά με την έγκριση τυπικής τροποποίησης προδιαγραφών προϊόντος για ονομασία στον αμπελοοινικό τομέα σύμφωνα με το άρθρο 17 παράγραφοι 2 και 3 του κατ’ εξουσιοδότηση κανονισμού (ΕΕ) 2019/33 της Επιτροπής

(2020/C 72/12)

Η παρούσα κοινοποίηση δημοσιεύεται σύμφωνα με το άρθρο 17 παράγραφος 5 του κατ’ εξουσιοδότηση κανονισμού (ΕΕ) 2019/33 της Επιτροπής (1).

ΚΟΙΝΟΠΟΙΗΣΗ ΣΧΕΤΙΚΑ ΜΕ ΤΗΝ ΕΓΚΡΙΣΗ ΤΥΠΙΚΗΣ ΤΡΟΠΟΠΟΙΗΣΗΣ

«Bonnezeaux»

Αριθμός αναφοράς PDO-FR-A0926-AM02

Ημερομηνία της κοινοποίησης: 14 Νοεμβρίου 2019

ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ ΤΗΣ ΕΓΚΡΙΘΕΙΣΑΣ ΤΡΟΠΟΠΟΙΗΣΗΣ

1. Γεωγραφική περιοχή

Η γεωγραφική περιοχή τροποποιείται ως εξής: «Όλα τα στάδια της παραγωγής εκτελούνται εντός της γεωγραφικής περιοχής, στα όρια της οποίας περιλαμβάνεται το έδαφος του ακόλουθου δήμου του νομού Maine-et-Loire, με βάση τον επίσημο γεωγραφικό κώδικα του 2018: Bellevigne-en-Layon [πρώην έδαφος του κατ’ εξουσιοδότηση δήμου (commune déléguée) Thouarcé].

Το χαρτογραφικό υλικό που απεικονίζει τη γεωγραφική περιοχή είναι διαθέσιμο στον ιστότοπο του Εθνικού Ινστιτούτου Προέλευσης και Ποιότητας. ».

Τροποποίηση της διατύπωσης: στον νέο κατάλογο των διοικητικών οντοτήτων λαμβάνονται υπόψη οι συνενώσεις ή άλλες τροποποιήσεις της διοικητικής οριοθέτησης που επήλθαν μετά την έγκριση των προδιαγραφών προϊόντος. Για μεγαλύτερη ασφάλεια δικαίου, ο κατάλογος περιέχει παραπομπές στην ισχύουσα έκδοση του επίσημου γεωγραφικού κωδικού που εκδίδει ετησίως το Εθνικό Ινστιτούτο Στατιστικής και Οικονομικών Μελετών (INSEE). Τα όρια της γεωγραφικής περιοχής παραμένουν όπως ακριβώς έχουν.

Τέλος, αναφέρεται ότι στον ιστότοπο του INAO διατίθεται το χαρτογραφικό υλικό που απεικονίζει τη γεωγραφική περιοχή για την καλύτερη πληροφόρηση του κοινού.

Ως εκ τούτου, τροποποιείται το σημείο 6 του ενιαίου εγγράφου που αφορά τη γεωγραφική περιοχή.

2. Άμεσα γειτνιάζουσα περιοχή

Στο κεφάλαιο 1 ενότητα IV σημείο 3, ο κατάλογος των δήμων αντικαθίσταται ως εξής:

«Aubigné-sur-Layon, Beaulieu-sur-Layon, Bellevigne-en-Layon (πρώην εδάφη των κατ’ εξουσιοδότηση δήμων Champ-sur-Layon, Faveraye-Mâchelles, Faye-d’Anjou et Rablay-sur-Layon), Blaison-Saint-Sulpice (πρώην εδάφη των κατ’ εξουσιοδότηση δήμων Blaison-Gohier et Saint-Sulpice), Brissac Loire Aubance (πρώην εδάφη των κατ’ εξουσιοδότηση δήμων Alleuds, Brissac-Quincé, Charcé-Saint-Ellier-sur-Aubance, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital et Vauchrétien), Brossay, Chalonnes-sur-Loire, Chaudefonds-sur-Layon, Chemillé-en-Anjou (πρώην εδάφη των κατ’ εξουσιοδότηση δήμων Chanzeaux et Valanjou), Denée, Doué-en-Anjou (πρώην έδαφος του κατ’ εξουσιοδότηση δήμου Brigné), Les Garennes-sur-Loire (πρώην εδάφη των κατ’ εξουσιοδότηση δήμων Juigné-sur-Loire et Saint-Jean-des-Mauvrets), Lys-Haut-Layon (πρώην έδαφος του κατ’ εξουσιοδότηση δήμου Tigné), Mozé-sur-Louet, Mûrs-Erigné, Rochefort-sur-Loire, Saint-Melaine-sur-Aubance, Savennières, Soulaines-sur-Aubance, Terranjou (πρώην εδάφη των κατ’ εξουσιοδότηση δήμων Chavagnes, Martigné-Briand και Notre-Dame-d’Allençon) και Val-du-Layon (πρώην εδάφη των κατ’ εξουσιοδότηση δήμων Saint-Aubin-de-Luigné και Saint-Lambert-du-Lattay).»

Με την τροποποίηση αυτή λαμβάνονται υπόψη οι διάφορες συνενώσεις των δήμων που επήλθαν μετά την τελευταία έκδοση των προδιαγραφών προϊόντος. Τα γεωγραφικά όρια της άμεσα γειτνιάζουσας περιοχής παραμένουν όπως ακριβώς έχουν.

Ως εκ τούτου, τροποποιείται το σημείο 9 του ενιαίου εγγράφου που αφορά τους συμπληρωματικούς όρους.

3. Γεωργοπεριβαλλοντική διάταξη

Στο κεφάλαιο 1 ενότητα VI σημείο 2 προστίθενται τα εξής: «Η έκταση μεταξύ των σειρών πρέπει να καλύπτεται με ελεγχόμενη, αυτοφυή ή καλλιεργούμενη βλάστηση· αν δεν υπάρχει τέτοια βλάστηση, ο παραγωγός κατεργάζεται το έδαφος για να διασφαλίσει τον έλεγχο της αυτοφυούς βλάστησης ή δικαιολογεί τη χρήση προϊόντων βιολογικού ελέγχου που έχουν εγκριθεί από τις δημόσιες αρχές για αμπελουργικούς σκοπούς. Αν σε ένα αμπελοτεμάχιο χρησιμοποιούνται ζιζανιοκτόνα βιολογικού ελέγχου, η χρήση άλλων ζιζανιοκτόνων απαγορεύεται.».

Η τροποποίηση αυτή συνδέεται με την τρέχουσα στροφή των παραγωγών προς την οικολογική γεωργία στο σύνολο του αμπελώνα της περιοχής Anjou. Με την τροποποίηση αυτή υπογραμμίζεται ότι η μέριμνα για το περιβάλλον λαμβάνεται ολοένα και περισσότερο υπόψη στις τεχνικές μεθόδους παραγωγής. Η ενθάρρυνση της φυτικής κάλυψης ή της μηχανικής καταπολέμησης των ζιζανίων ή ακόμα και της χρήσης προϊόντων βιολογικού ελέγχου οδηγεί στον περιορισμό της χρήσης χημικών ζιζανιοκτόνων. Ο περιορισμός των ζιζανιοκτόνων αναμένεται να συμβάλει στην περαιτέρω προστασία των αμπελουργικών εδαφών και στη διαφύλαξη των φυσικών τους λειτουργιών (γονιμότητα, βιοποικιλότητα, βιολογικός καθαρισμός), γεγονός που συντελεί στην ποιότητα και στην αυθεντικότητα των οίνων και ενισχύει τη μοναδική ταυτότητα της περιοχής.

Το ενιαίο έγγραφο δεν επηρεάζεται από την τροποποίηση αυτή.

4. Απαγόρευση τρύγου

Στο κεφάλαιο 1 ενότητα VII σημείο 1 στοιχείο α), η φράση «Η ημερομηνία έναρξης του τρύγου καθορίζεται σύμφωνα με τις διατάξεις του άρθρου D. 645-6 του κώδικα γεωργίας και θαλάσσιας αλιείας.» διαγράφεται.

Ο καθορισμός της ημερομηνίας έναρξης του τρύγου δεν είναι πλέον αναγκαίος, καθώς οι επιχειρήσεις έχουν στη διάθεσή τους ευρύ φάσμα εργαλείων που τους επιτρέπουν να εκτιμούν με τη μεγαλύτερη δυνατή ακρίβεια την ωρίμαση των σταφυλιών. Κάθε επιχείρηση διαθέτει ειδικές συσκευές και εξοπλισμό, τόσο σε ατομικό όσο και σε συλλογικό επίπεδο, ώστε να μπορεί να προσδιορίζει με ακρίβεια την ενδεδειγμένη ημερομηνία για την έναρξη της συγκομιδής σε κάθε αμπελοτεμάχιο, ανάλογα με τους στόχους της παραγωγής.

Το ενιαίο έγγραφο δεν επηρεάζεται από την τροποποίηση αυτή.

5. Χωρητικότητα αίθουσας ζύμωσης

Στο κεφάλαιο 1 ενότητα ΙΧ σημείο 1 στοιχείο γ), η φράση: «Η χωρητικότητα της αίθουσας ζύμωσης κάθε επιχείρησης ισούται με τουλάχιστον 1,4 φορές τη μέση απόδοση της εκμετάλλευσης κατά τα τελευταία πέντε έτη.» αντικαθίσταται από τη φράση: «Η χωρητικότητα της αίθουσας ζύμωσης κάθε επιχείρησης ισούται με τουλάχιστον 1,4 φορές τον μέσο όγκο της οινοπαραγωγής των τελευταίων πέντε ετών. ».

Στις προδιαγραφές προϊόντος γινόταν αναφορά όχι στην παραγωγική ικανότητα σε όγκο (εκφρασμένη σε hl ή σε m3) αλλά στην απόδοση, η οποία είναι ίση με το πηλίκο του όγκου συγκομιδής προς την έκταση παραγωγής (εκφρασμένη π.χ. με τον λόγο hl/ha). Με την προτεινόμενη τροποποίηση εξαλείφεται αυτή η ασυνέπεια όσον αφορά τα μεγέθη, χωρίς ωστόσο να επέρχεται καμία ουσιώδης μεταβολή (η ελάχιστη χωρητικότητα εξακολουθεί να ισούται με 1,4 φορές τον μέσο όγκο της οινοπαραγωγής της εκμετάλλευσης κατά τη διάρκεια των προηγούμενων αμπελουργικών περιόδων).

Το ενιαίο έγγραφο δεν επηρεάζεται από την τροποποίηση αυτή.

6. Κυκλοφορία των οίνων

Το κεφάλαιο 1 ενότητα IX σημείο 5 στοιχείο β) σχετικά με την ημερομηνία κυκλοφορίας των οίνων μεταξύ των εγκεκριμένων αποθηκευτών διαγράφεται.

Το ενιαίο έγγραφο δεν επηρεάζεται από την τροποποίηση αυτή.

7. Μεταβατικό μέτρο

Στο κεφάλαιο 1 ενότητα XI προστίθενται τα εξής: «Οι διατάξεις που ορίζουν ότι η έκταση μεταξύ των σειρών πρέπει να καλύπτεται με ελεγχόμενη, αυτοφυή ή καλλιεργούμενη βλάστηση, καθώς και ότι αν δεν υπάρχει τέτοια βλάστηση ο παραγωγός πρέπει να κατεργάζεται το έδαφος ή να χρησιμοποιεί προϊόντα βιολογικού ελέγχου προκειμένου να διασφαλίζει τον έλεγχο της αυτοφυούς βλάστησης, δεν ισχύουν για τα αμπελοτεμάχια που καλλιεργούνταν ήδη κατά την ημερομηνία έγκρισης των παρουσών προδιαγραφών προϊόντος και στα οποία η απόσταση μεταξύ των σειρών είναι μικρότερη ή ίση με 1,70 μέτρα.».

Με αυτό το μεταβατικό μέτρο διασφαλίζεται ότι δεν θίγονται οι φυτεμένοι αμπελώνες των οποίων ο τρέχων τρόπος διαμόρφωσης δεν συμβαδίζει με τις γεωργοπεριβαλλοντικές διατάξεις. Στους αμπελώνες υψηλής πυκνότητας στους οποίους η απόσταση μεταξύ των σειρών είναι μικρότερη ή ίση με 1,70 μέτρα, η διατήρηση μόνιμης βλάστησης ή η κατεργασία του εδάφους μπορούν πράγματι να προκαλέσουν τεχνικά προβλήματα (εκμηχάνιση, υλικά, εργαλεία). Στους αμπελώνες με χαμηλά πρέμνα, η κάλυψη με βλάστηση αυξάνει επίσης τον κίνδυνο παγετού την άνοιξη. Επιπλέον, η παρουσία φυτικής κάλυψης δημιουργεί μεγαλύτερη πίεση όσον αφορά την ύδρευση των αμπελώνων με υψηλότερη πυκνότητα φύτευσης. Αντίθετα, οι άμπελοι που θα φυτευτούν μετά την έγκριση των προδιαγραφών προϊόντος θα πρέπει –καθώς πλέον τα δεδομένα είναι γνωστά– να συμμορφώνονται με τις γεωργοπεριβαλλοντικές διατάξεις που προστέθηκαν, ανεξάρτητα από την πυκνότητα φύτευσης και την απόσταση μεταξύ των σειρών.

Το ενιαίο έγγραφο δεν επηρεάζεται από την τροποποίηση αυτή.

8. Τήρηση μητρώου

Στο κεφάλαιο 2 ενότητα ΙΙ σημείο 3 η λέξη «δυναμικός» αντικαθίσταται από τη λέξη «φυσικός».

Για να διατηρηθεί η διατύπωση που χρησιμοποιείται σε όλες τις προδιαγραφές προϊόντων της περιοχής Anjou Saumur, η φράση «φυσικός κατ’ όγκο αλκοολικός τίτλος» αντικαθιστά τους όρους «δυναμικός τίτλος» ή «βαθμός». Οι τροποποιήσεις αυτές διευκολύνουν την αναγνωσιμότητα των προδιαγραφών προϊόντος. Η εναρμόνιση των διατάξεων που αφορούν την τήρηση μητρώων έχει ως σκοπό να διευκολύνει τη σύνταξη του σχεδίου επιθεώρησης και τον έλεγχο των εν λόγω μητρώων

Το ενιαίο έγγραφο δεν επηρεάζεται από την τροποποίηση αυτή.

9. Κύρια σημεία ελέγχου

Το κεφάλαιο 3 τροποποιήθηκε προκειμένου να εξασφαλιστεί συνοχή κατά τη σύνταξη των κύριων σημείων ελέγχου των προδιαγραφών προϊόντων της περιοχής Anjou Saumur.

Το ενιαίο έγγραφο δεν επηρεάζεται από την τροποποίηση αυτή.

ΕΝΙΑΙΟ ΕΓΓΡΑΦΟ

1. Ονομασια προϊοντος

Bonnezeaux

2. Τυπος γεωγραφικης ενδειξης

ΠΟΠ – Προστατευόμενη Ονομασία Προέλευσης

3. Κατηγοριες αμπελοοινικων προϊοντων

1. Οίνος

4. Περιγραφη του/των οινου/-ων

Πρόκειται για μη αφρώδεις οίνους, οι οποίοι παράγονται από σταφύλια που συγκομίζονται υπερώριμα. Οι οίνοι είναι πλούσιοι με εξαιρετικά γλυκιά γεύση, η οποία συνοδεύεται από σύνθετα φρουτώδη αρώματα (ξηροί καρποί, εξωτικά φρούτα, λευκά άνθη...) και το χρώμα τους είναι χρυσοκίτρινο με πράσινες ανταύγειες.

Χαρακτηρίζονται από:

Ελάχιστο φυσικό κατ’ όγκο αλκοολικό τίτλο 15 %.

Περιεκτικότητα σε ζυμώσιμα σάκχαρα (γλυκόζη + φρουκτόζη), μετά τη ζύμωση, μεγαλύτερη ή ίση με 51 g/l.

Ο ελάχιστος αποκτημένος αλκοολικός τίτλος ανέρχεται σε 11, αλλά για τους οίνους με φυσικό κατ’ όγκο αλκοολικό τίτλο μικρότερο του 19 %, ανέρχεται σε 12.

Η περιεκτικότητα σε ολική οξύτητα και σε ολικό θειώδη ανυδρίτη καθορίζεται με βάση την ενωσιακή νομοθεσία.

Γενικά αναλυτικά χαρακτηριστικά Μέγιστος ολικός αλκοολικός τίτλος (σε % vol) Ελάχιστος αποκτημένος αλκοολικός τίτλος (σε % vol) Ελάχιστη ολική οξύτητα σε χιλιοστοϊσοδύναμα ανά λίτρο Μέγιστη πτητική οξύτητα (σε χιλιοστοϊσοδύναμα ανά λίτρο) Μέγιστη ολική περιεκτικότητα σε θειώδη ανυδρίτη (σε χιλιοστόγραμμα ανά λίτρο)

5. Οινοποιητικες πρακτικες

α. Ουσιώδεις οινολογικές πρακτικές

Ειδική οινολογική πρακτική

Ο εμπλουτισμός επιτρέπεται σύμφωνα με τους κανόνες που προβλέπονται στις προδιαγραφές προϊόντος.

Απαγορεύεται η χρήση τεμαχίων ξύλου.

Οι οίνοι υποβάλλονται σε ωρίμαση τουλάχιστον έως τις 15 Μαρτίου του έτους που έπεται του έτους συγκομιδής.

Πέραν των ανωτέρω διατάξεων, οι οίνοι πρέπει να συμμορφώνονται, όσον αφορά τις οινολογικές πρακτικές, με τις υποχρεώσεις που προβλέπονται σε ενωσιακό επίπεδο και στον κώδικα γεωργίας και θαλάσσιας αλιείας.

Πυκνότητα

Καλλιεργητική πρακτική

Η ελάχιστη πυκνότητα φύτευσης των αμπελώνων είναι 4 000 πρέμνα ανά εκτάριο. Η απόσταση μεταξύ των σειρών των εν λόγω αμπελώνων δεν επιτρέπεται να υπερβαίνει τα 2,50 m και η απόσταση μεταξύ των πρέμνων της ίδιας σειράς δεν επιτρέπεται να είναι μικρότερη από 1 m. Τα αμπελοτεμάχια με πυκνότητα φύτευσης μικρότερη από 4 000 πρέμνα ανά εκτάριο αλλά μεγαλύτερη ή ίση με 3 300 πρέμνα ανά εκτάριο μπορούν, όσον αφορά τη συγκομιδή τους, να χρησιμοποιούν την ένδειξη της ελεγχόμενης ονομασίας προέλευσης εφόσον τηρούνται οι διατάξεις σχετικά με τους κανόνες για τους αμπελουργικούς πασσάλους και το ύψος του φυλλώματος, όπως ορίζονται στις παρούσες προδιαγραφές προϊόντος. Στα αμπελοτεμάχια, η απόσταση μεταξύ των σειρών δεν επιτρέπεται να υπερβαίνει τα 3 m και η απόσταση μεταξύ των πρέμνων της ίδιας σειράς δεν επιτρέπεται να είναι μικρότερη από 1 m.

Κλάδεμα

Καλλιεργητική πρακτική

Οι άμπελοι κλαδεύονται το αργότερο στις 30 Απριλίου, με τη μέθοδο του μικτού κλαδέματος, με ανώτατο όριο τους 12 οφθαλμούς ανά πρέμνο. Στο φαινολογικό στάδιο που αντιστοιχεί σε 11 ή 12 φύλλα, ο αριθμός των καρποφόρων κλαδιών του έτους ανά πρέμνο είναι μικρότερος ή ίσος με 10.

Συγκομιδή

Καλλιεργητική πρακτική

Τα σταφύλια συγκομίζονται χειρωνακτικά με διαδοχικούς επιλεκτικούς τρύγους.

Άρδευση

Καλλιεργητική πρακτική

Απαγορεύεται η άρδευση.

β. Μέγιστες αποδόσεις

30 εκατόλιτρα ανά εκτάριο

6. Οριοθετημενη γεωγραφικη περιοχη

Όλα τα στάδια της παραγωγής εκτελούνται εντός της γεωγραφικής περιοχής, στα όρια της οποίας περιλαμβάνεται το έδαφος του ακόλουθου δήμου του νομού Maine-et-Loire, με βάση τον επίσημο γεωγραφικό κώδικα του 2018: Bellevigne-en-Layon [πρώην έδαφος του κατ’ εξουσιοδότηση δήμου (commune déléguée) Thouarcé].

Το χαρτογραφικό υλικό που απεικονίζει τη γεωγραφική περιοχή είναι διαθέσιμο στον ιστότοπο του Εθνικού Ινστιτούτου Προέλευσης και Ποιότητας.

7. Κυριοτερες οινοποιησιμες ποικιλιες

Chenin B

8. Περιγραφη του/των δεσμου/-ων

1. Πληροφορίες σχετικά με τη γεωγραφική περιοχή

α) Περιγραφή των φυσικών παραγόντων που συμβάλλουν στον δεσμό

Στο κέντρο των αμπελώνων της περιοχής Anjou, η γεωγραφική περιοχή οριοθετείται το 2018 αποκλειστικά και μόνο εντός του κατ’ εξουσιοδότηση δήμου Thouarcé. Το έδαφος αυτού του δήμου, ο οποίος βρίσκεται εντός του νομού Maine-et-Loire τέμνεται από τον ποταμό Layon. Στην αριστερή όχθη δεσπόζει ο αγροτικός οικισμός «Bonnezeaux», σκαρφαλωμένος στην κορυφή απόκρημνης πλαγιάς. Η ονομασία του αγροτικού οικισμού «Bonnezeaux» φαίνεται ότι προέρχεται από πηγές σιδηρούχων υδάτων.

Ο αμπελώνας έχει φυτευτεί σε τρεις διαδοχικές πλαγιές με νοτιοανατολικό προσανατολισμό: πρόκειται για τις πλαγιές «La Montagne», «Beauregard» και «Fesles», οι οποίες σχηματίζουν λωρίδα γης μήκους 2 800 μέτρων και πλάτους 500 μέτρων. Η κλίση αυτών των πλαγιών κυμαίνεται περίπου από 15 % έως 20 % και είναι ιδιαίτερα έντονη τόσο στη δυτική πλευρά «Beauregard», όσο και στην κεντρική πλαγιά, η οποία φέρει τη χαρακτηριστική ονομασία «La Montagne» («το βουνό») και σχηματίστηκε κοντά στον αγροτικό οικισμό «Petit Bonnezeaux». Στο βόρειο τμήμα αυτών των τριών οριοθετημένων πλαγιών βρίσκεται ένα ελαφρώς κυματοειδές υψίπεδο, του οποίου το μέσο υψόμετρο είναι 90 μέτρα, ενώ ο ποταμός Layon διασχίζει την περιοχή σε υψόμετρο 29 μέτρων.

Το γεωλογικό υπόστρωμα ανήκει στη «σειρά σχηματισμών της περιοχής Saint-Georges-sur-Loire», σύμπλεγμα σχιστολιθικών-ψαμμιτικών πετρωμάτων που χρονολογείται από την Ύστερη Ορδοβίσια μέχρι την Πρώιμη Δεβόνια Περίοδο. Η περιοχή καλύπτεται κατά τόπους, και κυρίως στην πλαγιά «Fesles» από τους χαλικώδεις-αργιλώδεις ή αμμώδεις-αργιλώδεις κενομάνιους σχηματισμούς. Η διάβρωση αποκάλυψε το σχιστολιθικό υπόβαθρο ενώ τα αμμώδη και αργιλώδη εδάφη παρέμειναν στη θέση τους στο ενδότερο τμήμα της περιοχής και στο υψίπεδο. Επίσης, τα επακριβώς οριοθετημένα αμπελοτεμάχια για τη συγκομιδή των σταφυλιών είναι αβαθή, πολύ περιεκτικά σε αδρομερή στοιχεία και έχουν χρώμα γκριζοπράσινο, και ενίοτε το χρώμα της οινολάσπης. Τα υδάτινα αποθέματά τους δεν υπερβαίνουν τα 100 χιλιοστά και η ικανότητα στράγγισής τους είναι εξαιρετική.

Το κλίμα της γεωγραφικής περιοχής είναι ήπιο ωκεάνιο με ελάχιστες βροχοπτώσεις και χωρίς την ωκεάνια υγρασία, χάρη στους υψηλότερους ορεινούς όγκους Choletais και Mauges. Οι πλαγιές είναι κατά τόπους εκτεθειμένες στους νοτιοδυτικούς και δυτικούς ανέμους που πνέουν στην περιοχή. Το ύψος των ετήσιων βροχοπτώσεων ανέρχεται περίπου σε 550 έως 600 χιλιοστά, αλλά στους ορεινούς όγκους Choletais και Mauges υπερβαίνει τα 800 χιλιοστά. Το ύψος των βροχοπτώσεων κατά τη διάρκεια του κύκλου βλάστησης της αμπέλου είναι μικρότερο (κατά περίπου 100 χιλιοστά) σε σύγκριση με τον μέσο όρο του νομού. Η σχετική αυτή ανομβρία και οι υψηλές θερμοκρασίες που επικρατούν στην περιοχή σε σύγκριση με τις θερμοκρασίες των γειτονικών περιοχών αποδεικνύεται και από τα είδη της μεσογειακής χλωρίδας που αναπτύσσονται ειδικά σε αυτές τις πλαγιές.

β) Περιγραφή του ανθρώπινου παράγοντα που συμβάλλει στον δεσμό

Η ποικιλία chenin B, η οποία προέρχεται πιθανότατα από την περιοχή Anjou ευδοκιμεί στον αμπελώνα «Bonnezeaux». Παραδοσιακή ποικιλία, αναπτύσσεται σε αρκετά δυσμενείς εδαφικές συνθήκες.

Οι αμπελουργοί συνειδητοποίησαν πολύ γρήγορα τη σημασία της συγκομιδής αυτής της ποικιλίας οίνου σε προχωρημένο στάδιο ωρίμασης και σύμφωνα με ιδιαίτερες τεχνικές. Το 1845 ο κόμης Odart σημειώνει στην «Πραγματεία περί ποικιλιών οίνου»: «Είναι επίσης απαραίτητο να προσθέσουμε ότι ο τρύγος πρέπει να γίνεται μόνο σε προχωρημένη ωρίμαση, όπως ο βαθμός ωρίμασης που επιτυγχάνεται κατά την περίοδο της εορτής των Αγίων Πάντων, όταν ο φλοιός έχει μαλακώσει από τις βροχές, σαπίζει και πέφτει.». Ως εκ τούτου, η υπερωρίμαση αποτελεί αναπόσπαστο μέρος της συγκομιδής. Το 1816 ο Jullien στο έργο «Η τοπογραφία όλων των γνωστών αμπελώνων» αναφέρει ότι: «Στις καλές χρονιές, η διαδικασία του τρύγου επαναλαμβάνεται πολλές φορές· στους δύο πρώτους τρύγους, κατά τους οποίους συγκομίζονται μόνο οι ωριμότεροι καρποί, παράγονται οι οίνοι που αποστέλλονται στο εξωτερικό· στον τρίτο τρύγο συγκομίζονται οι καρποί που προορίζονται για κατανάλωση εντός της χώρας...».

Τα συμπεράσματα και οι αναλύσεις στις οποίες κατέληγαν οι παραγωγοί, από γενιά σε γενιά, οδήγησαν τους οίνους «Bonnezeaux» στην κορυφή του Anjou. Ο William Guthries (1708-1770), Άγγλος γεωγράφος, στη μετάφρασή του πονήματός του «Νέα Παγκόσμια Γεωγραφία», το οποίο εκδόθηκε το 1802, διευκρινίζει: «Οι οίνοι του Anjou μπορούν να υποδιαιρεθούν σε τρεις κατηγορίες. Στην πρώτη κατηγορία ανήκουν οι οίνοι των χωριών Faye, Saint-Lambert, Rablé, Maligny, Chavagne και Thouarcé στο οποίο παράγεται ο τοπικός οίνος Bonnezeaux.».

Το γόητρο του ελαιώνα του «Bonnezeaux» αναγνωρίζεται σε όλες τις εποχές που ακολουθούν. Η επιδημία της φυλλοξήρας ανακόπτει πολύ απότομα την ανάπτυξή του αμπελώνα με αποτέλεσμα να τροφοδοτεί μία μόνο τοπική αγορά. Χάρη στον δυναμισμό και τη σοβαρότητα που επιδεικνύει η ένωση των παραγωγών του «Bonnezeaux», οι οποίοι μεριμνούν για τη διατήρηση των μικρών αποδόσεων και της πρακτικής των διαδοχικών επιλεκτικών τρύγων, η εθνική αγορά ανακτάται πριν επεκταθούν πάλι οι οίνοι εκτός των γαλλικών συνόρων. Η ελεγχόμενη ονομασία προέλευσης «Bonnezeaux» αναγνωρίζεται στις 16 Νοεμβρίου 1951.

2 Πληροφορίες για την ποιότητα και τα χαρακτηριστικά του προϊόντος

Οι οίνοι αυτοί είναι περιζήτητοι λόγω του πλούτου που τους χαρακτηρίζει. Η εξαιρετική τους γλυκύτητα, σε συνδυασμό με τη μεγάλη περιεκτικότητα σε ζυμώσιμα σάκχαρα, συνοδεύεται συνήθως από σύνθετα φρουτώδη αρώματα (ξηροί καρποί, εξωτικά φρούτα, λευκά άνθη...) για τα οποία δεν προϊδεάζει το συχνά ελαφρώς χρυσοκίτρινο χρώμα τους που διανθίζεται με πράσινες ανταύγειες. Η ισορροπία μεταξύ οξύτητας, αλκοόλης και παχύρρευστης υφής επιτρέπει στους οίνους να εκφράζουν ακόμα περισσότερο σύνθετα αρώματα με την πάροδο των ετών.

3 Αιτιώδεις αλληλεπιδράσεις

Ο αμπελώνας αυτός, με τις ιδιαίτερα επικλινείς πλαγιές του που έχουν νοτιοδυτικό προσανατολισμό και τα επιφανειακά και χαλικώδη εδάφη του που παρουσιάζουν εξαιρετική θερμική συμπεριφορά, συντελεί στην πρώιμη έναρξη του βλαστικού κύκλου και στην ωρίμαση της ποικιλίας chenin Β. Οι δυνατοί άνεμοι που σαρώνουν τις πλαγιές, σε συνδυασμό με την πολύ περιορισμένη τροφοδοσία με νερό των σκελετικών αυτών εδαφών, επιτρέπουν τη συμπύκνωση των ρωγών μέσω της σήψης ή της αποξήρανσής τους πάνω στο πρέμνο, χαρακτηριστικό του αμπελώνα. Οι παραγωγοί κατόρθωσαν να αξιοποιήσουν αυτό το ιδιαίτερο χαρακτηριστικό. Οι πολύ μικρές αποδόσεις καταδεικνύουν την προσκόλληση των αμπελουργών στην ποιότητα των σταφυλιών.

Η όψιμη συγκομιδή της ποικιλίας chenin B σε αυτές τις πλαγιές, με πολλούς τρύγους στους οποίους επιλέγονται τα ωριμότερα σταφύλια, επέτρεψε στους οίνους «Bonnezeaux» να αποκτήσουν φήμη και γόητρο. Η ιστορία και η φήμη των οίνων «Bonnezeaux» συνδέονται άρρηκτα με την ιστορία και τη φήμη των οίνων του Anjou και του οίνου «Coteaux du Layon».

9. Αλλες ουσιωδεις προϋποθεσεις (συσκευασια, επισημανση, αλλες απαιτησεις)

Άμεσα γειτνιάζουσα περιοχή

Νομικό πλαίσιο:

Εθνική νομοθεσία

Τύπος πρόσθετης προϋπόθεσης:

Παρέκκλιση για την παραγωγή στην οριοθετημένη γεωγραφική περιοχή

Περιγραφή της προϋπόθεσης:

Η άμεσα γειτνιάζουσα περιοχή, που ορίζεται κατά παρέκκλιση για την οινοποίηση, καθώς και για την επεξεργασία και την ωρίμαση των οίνων, αποτελείται από το έδαφος των ακόλουθων δήμων του νομού Maine-et-Loire βάσει του επίσημου γεωγραφικού κωδικού του 2018:

Aubigné-sur-Layon, Beaulieu-sur-Layon, Bellevigne-en-Layon (πρώην εδάφη των κατ’ εξουσιοδότηση δήμων Champ-sur-Layon, Faveraye-Mâchelles, Faye-d’Anjou et Rablay-sur-Layon), Blaison-Saint-Sulpice (πρώην εδάφη των κατ’ εξουσιοδότηση δήμων Blaison-Gohier et Saint-Sulpice), Brissac Loire Aubance (πρώην εδάφη των κατ’ εξουσιοδότηση δήμων Alleuds, Brissac-Quincé, Charcé-Saint-Ellier-sur-Aubance, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital et Vauchrétien), Brossay, Chalonnes-sur-Loire, Chaudefonds-sur-Layon, Chemillé-en-Anjou (πρώην εδάφη των κατ’ εξουσιοδότηση δήμων Chanzeaux et Valanjou), Denée, Doué-en-Anjou (πρώην έδαφος του κατ’ εξουσιοδότηση δήμου Brigné), Les Garennes-sur-Loire (πρώην εδάφη των κατ’ εξουσιοδότηση δήμων Juigné-sur-Loire et Saint-Jean-des-Mauvrets), Lys-Haut-Layon (πρώην έδαφος του κατ’ εξουσιοδότηση δήμου Tigné), Mozé-sur-Louet, Mûrs-Erigné, Rochefort-sur-Loire, Saint-Melaine-sur-Aubance, Savennières, Soulaines-sur-Aubance, Terranjou (πρώην εδάφη των κατ’ εξουσιοδότηση δήμων Chavagnes, Martigné-Briand και Notre-Dame-d’Allençon) και Val-du-Layon (πρώην εδάφη των κατ’ εξουσιοδότηση δήμων Saint-Aubin-de-Luigné και Saint-Lambert-du-Lattay).

Επισήμανση: προαιρετικές ενδείξεις

Νομικό πλαίσιο:

Εθνική νομοθεσία

Τύπος πρόσθετης προϋπόθεσης:

Υποχρεωτικές διατάξεις σχετικά με την επισήμανση

Περιγραφή της προϋπόθεσης:

— Οι προαιρετικές ενδείξεις, η χρήση των οποίων, δυνάμει της κοινοτικής νομοθεσίας μπορεί να ρυθμίζεται από τα κράτη μέλη, αναγράφονται στις ετικέτες με χαρακτήρες των οποίων οι διαστάσεις (ύψος, πλάτος και μήκος) επιτρέπεται να είναι έως και δύο φορές μεγαλύτερες από τις διαστάσεις των χαρακτήρων με τους οποίους αναγράφεται η ένδειξη της ελεγχόμενης ονομασίας προέλευσης.

Επισήμανση: γεωγραφική ονομασία «Val de Loire»

Νομικό πλαίσιο:

Εθνική νομοθεσία

Τύπος πρόσθετης προϋπόθεσης:

Υποχρεωτικές διατάξεις σχετικά με την επισήμανση

Περιγραφή της προϋπόθεσης:

Οι διαστάσεις (ύψος και πλάτος) των χαρακτήρων της γεωγραφικής ονομασίας «Val de Loire» δεν υπερβαίνουν τα δύο τρίτα των διαστάσεων των χαρακτήρων με τους οποίους αναγράφεται η ένδειξη της ελεγχόμενης ονομασίας προέλευσης.

Επισήμανση: μικρότερη γεωγραφική ενότητα

Νομικό πλαίσιο:

Εθνική νομοθεσία

Τύπος πρόσθετης προϋπόθεσης:

Υποχρεωτικές διατάξεις σχετικά με την επισήμανση

Περιγραφή της προϋπόθεσης:

Στις ετικέτες των οίνων της ελεγχόμενης ονομασίας προέλευσης επιτρέπεται να αναγράφεται το όνομα μικρότερης γεωγραφικής ενότητας, υπό τον όρο ότι η εν λόγω γεωγραφική ενότητα: – αποτελεί κτηματογραφημένη τοποθεσία· – περιέχεται στη δήλωση συγκομιδής. Το όνομα της κτηματογραφημένης τοποθεσίας τυπώνεται με χαρακτήρες των οποίων οι διαστάσεις δεν υπερβαίνουν, τόσο σε ύψος όσο και σε πλάτος, το ήμισυ των διαστάσεων των χαρακτήρων με τους οποίους αναγράφεται το όνομα της ελεγχόμενης ονομασίας προέλευσης.

Συνδεσμος προς τις προδιαγραφες προϊοντος

https://info.agriculture.gouv.fr/gedei/site/bo-agri/document_administratif-9d4179cc-6768-4be5-bd1b-2e66d9483314

(1) ΕΕ L 9 της 11.1.2019, σ. 2.